stanford-oval/wikipedia huggingface dataset:
ฤดูพายุเฮอริเคนแอตแลนติก พ.ศ. 2563
การพยากรณ์ฤดูกาล

| 0 | 1 | 2 | 3 | 4 | 5 |
| --- | --- | --- | --- | --- | --- |
| ข้อมูล | วันที่ | พายุที่ ได้รับชื่อ | พายุเฮอริเคน | พายุเฮอริเคน ขนาดใหญ่ | อ้างอิง |
| ค่าเฉลี่ย (2524–2553) | ค่าเฉลี่ย (2524–2553) | 12.1 | 6.4 | 2.7 |  |
| สถิติสูงที่สุด | สถิติสูงที่สุด | 28 ลูก | 15 ลูก | 7 ลูก |  |
| สถิติต่ำที่สุด | สถิติต่ำที่สุด | 4 ลูก | 2† ลูก | 0† ลูก |  |
–––––––––––––––––––––––––––––––––––––––––––––––––––––––
| TSR | 19 ธันวาคม 2562 | 15 ลูก | 7 ลูก | 4 ลูก |  |
| CSU | 2 เมษายน 2563 | 16 ลูก | 8 ลูก | 4 ลูก |  |
| TSR | 7 เมษายน 2563 | 16 ลูก | 8 ลูก | 3 ลูก |  |
| UA | 13 เมษายน 2563 | 19 ลูก | 10 ลูก | 5 ลูก |  |
| TWC | 15 เมษายน 2563 | 18 ลูก | 9 ลูก | 4 ลูก |  |
| NCSU | 17 เมษายน 2563 | 18–22 ลูก | 8–11 ลูก | 3–5 ลูก |  |
| SMN | 20 พฤษภาคม 2563 | 15–19 ลูก | 7–9 ลูก | 3–4 ลูก |  |
| UKMO* | 20 พฤษภาคม 2563 | 13* ลูก | 7* ลูก | 3* ลูก |  |
| NOAA | 21 พฤษภาคม 2563 | 13–19 ลูก | 6–10 ลูก | 3–6 ลูก |  |
| ACCU | 25 พฤษภาคม 2563 | 14–20 ลูก | 7-11 ลูก | 4–6 ลูก |  |
| TSR | 28 พฤษภาคม 2563 | 17 ลูก | 8 ลูก | 3 ลูก |  |
| CSU | 4 มิถุนายน 2563 | 19 ลูก | 9 ลูก | 4 ลูก |  |
| UA | 12 มิถุนายน 2563 | 17 ลูก | 11 ลูก | 4 ลูก |  |
| CSU | 7 กรกฎาคม 2563 | 20 ลูก | 9 ลูก | 4 ลูก |  |
| TSR | 7 กรกฎาคม 2563 | 18 ลูก | 8 ลูก | 4 ลูก |  |
| TWC | 16 กรกฎาคม 2563 | 20 ลูก | 8 ลูก | 4 ลูก |  |
| ACCU | 30 กรกฎาคม 2563 | 20-24 ลูก | 9-11 ลูก | 4–6 ลูก |  |
| CSU | 5 สิงหาคม 2563 | 24 ลูก | 12 ลูก | 5 ลูก |  |
| TSR | 5 สิงหาคม 2563 | 24 ลูก | 10 ลูก | 4 ลูก |  |
| NOAA | 6 สิงหาคม 2563 | 19–25 ลูก | 7–11 ลูก | 3–6 ลูก |  |
–––––––––––––––––––––––––––––––––––––––––––––––––––––––
|  | เกิดขึ้นจริง  | 30 ลูก | 14 ลูก | 7 ลูก |  |
| * เฉพาะเดือนมิถุนายน–เดือนพฤศจิกายนเท่านั้น † ฤดูกาลล่าสุดของเหตุการณ์ลักษณะนี้ซึ่งขึ้นหลายครั้ง (ดูทั้งหมด) | * เฉพาะเดือนมิถุนายน–เดือนพฤศจิกายนเท่านั้น † ฤดูกาลล่าสุดของเหตุการณ์ลักษณะนี้ซึ่งขึ้นหลายครั้ง (ดูทั้งหมด) | * เฉพาะเดือนมิถุนายน–เดือนพฤศจิกายนเท่านั้น † ฤดูกาลล่าสุดของเหตุการณ์ลักษณะนี้ซึ่งขึ้นหลายครั้ง (ดูทั้งหมด) | * เฉพาะเดือนมิถุนายน–เดือนพฤศจิกายนเท่านั้น † ฤดูกาลล่าสุดของเหตุการณ์ลักษณะนี้ซึ่งขึ้นหลายครั้ง (ดูทั้งหมด) | * เฉพาะเดือนมิถุนายน–เดือนพฤศจิกายนเท่านั้น † ฤดูกาลล่าสุดของเหตุการณ์ลักษณะนี้ซึ่งขึ้นหลายครั้ง (ดูทั้งหมด) |  |
การพยากรณ์กิจกรรมพายุหมุนเขตร้อนถูกเผยแพร่ก่อนฤดูกาลเริ่มต้นขึ้นโดยฟิลิป เจ. คลอตซ์แบช, วิลเลียม เอ็ม เกรย์ ผู้เชี่ยวชาญด้านเฮอริเคน และผู้เกี่ยวข้องจากมหาวิทยาลัยรัฐโคโลราโด ซึ่งแยกจากนักพยากรณ์ของ NOAA
ทีมของคลอตซ์แบชระบุว่าจะมีพายุอยู่ในค่าเฉลี่ยต่อฤดูกาล (2524–2553) โดยมีพายุโซนร้อน 12.1, พายุเฮอริเคน 6.4, พายุเฮอริเคนขนาดใหญ่ 2.7 (มีความรุนแรงถึงระดับ 3 ตามมาตราเฮอริเคนแซฟเฟอร์–ซิมป์สัน) และดัชนีเอซีอีอยู่ที่ 96.1 ขณะที่องค์การบริหารมหาสมุทรและชั้นบรรยากาศแห่งชาติ จะระบุว่าฤดูกาลนี้จะมีพายุมากกว่าค่าปกติ ใกล้เคียงค่าปกติ หรือน้อยกว่าค่าปกติ และรวมไปถึงจำนวนพายุที่ได้รับชื่อ, พายุที่มีกำลังถึงเฮอริเคน, พายุที่มีกำลังถึงเฮอริเคนขนาดใหญ่ และดัชนีเอซีอี
การพยากรณ์ฤดูกาล > การคาดหมายก่อนฤดูกาล

วันที่ 19 ธันวาคม 2562 องค์กรความเสี่ยงพายุโซนร้อน (TSR) ซึ่งเป็นการรวมกลุ่มสาธารณะกันของผู้เชี่ยวชาญด้านการประกันภัย การจัดการความเสี่ยง และการพยากรณ์ภูมิอากาศรายฤดูกาลที่มหาวิทยาลัยคอลเลจลอนดอน ได้ออกการคาดหมายระยะยาวโดยคาดว่าฤดูเฮอริเคนนั้นจะสูงกว่าค่าเฉลี่ยเล็กน้อย ในรายงานนั้นระบุว่า จะมีพายุที่ได้รับชื่อ 15 ลูก ในจำนวนนั้น 7 ลูกเป็นถึงพายุเฮอริเคน และในจำนวนพายุเฮอริเคนจะมี 4 ลูกที่เป็นพายุเฮอริเคนขนาดใหญ่ และมีดัชนีพลังงานพายุหมุนสะสมอยู่ที่ 105 หน่วย การพยากรณ์นี้อ้างอิงจากการพยากรณ์ลมค้าว่าจะใกล้เคียงค่าปกติ และประกอบกับอุณหภูมิพื้นผิวน้ำทะเลที่จะอุ่นกว่าปกติเล็กน้อย ทั่วทั้งเขตร้อนของมหาสมุทรแอตแลนติก รวมไปถึงสภาพเอลนีโญที่เป็นกลางในเขตศูนย์สูตรของมหาสมุทรแปซิฟิกด้วย
ภาพรวมฤดูกาล

| --- | --- |
  พายุดีเปรสชันเขตร้อน (≤62 กม./ชม.):   พายุเฮอริเคนระดับ 3 (178–208 กม./ชม.)
  พายุโซนร้อน (63–117 กม./ชม.):   พายุเฮอริเคนระดับ 4 (209–251 กม./ชม.)
  พายุเฮอริเคนระดับ 1 (118–153 กม./ชม.):   พายุเฮอริเคนระดับ 5 (≥252 กม./ชม.)
  พายุเฮอริเคนระดับ 2 (154–177 กม./ชม.):
พายุ > พายุโซนร้อนอาร์เทอร์

วันที่ 12 พฤษภาคม ศูนย์เฮอริเคนแห่งชาติสหรัฐ ระบุว่ามีบริเวณความกดอากาศต่ำที่คาดว่าน่าจะก่อตัวในอีกไม่กี่วันข้างหน้า ตั้งอยู่บริเวณทางตะวันออกเฉียงเหนือของบาฮามาส ช่วงต้นวันที่ 14 พฤษภาคม ศูนย์เฮอริเคนแห่งชาติเริ่มติดตามบริเวณของกลุ่มฝนและพายุฟ้าคะนองบริเวณช่องแคบฟลอริดา ระบบได้เคลื่อนตัวไปทางตะวันออกเฉียงเหนือเข้าสู่พื้นที่ประเทศบาฮามาส ขณะที่การจัดระเบียบยังคงที่อยู่ โดยถือเป็นพายุดีเปรสชันลูกแรกของฤดูกาล ณ เวลา 21:00 UTC วันที่ 16 พฤษภาคม การตรวจสอบโดยอากาศยานลาดตระเวน พบหลักฐานที่สนับสนุนให้ศูนย์เฮอริเคนแห่งชาติปรับให้ระบบเป็นพายุโซนร้อน ให้ชื่อว่า อาร์เทอร์ (Arthur) ณ เวลา 03:00 UTC วันที่ 17 พฤษภาคม โดยถือเป็นพายุโซนร้อนก่อนฤดูกาล เนื่องจากฤดูอย่างเป็นทางการกำลังจะเริ่มต้นในวันที่ 1 มิถุนายน ระบบพายุมีการทวีกำลังเพิ่มขึ้นเล็กน้อย ก่อนที่ภาพถ่ายดาวเทียมจะแสดงให้เห็นการเริ่มอ่อนกำลังลง ใกล่กับชายฝั่งของรัฐนอร์ทแคโรไลนาเนื่องจากอุณหภูมิพื้นผิวน้ำทะเลบริเวณขอบ อากาศแห้ง และลมเฉือนระดับปานกลาง อย่างไรก็ตาม พายุอาร์เทอร์กลับมีทวีกำลังขึ้นอีกเล็กน้อย และดูมีลักษณะเป็นพายุเขตร้อนมากขึ้นในช่วงเช้าของวันที่ 18 พฤษภาคม หลังจากนั้น พายุอาร์เทอร์ได้เคลื่อนตัวเข้าสู่พื้นที่ที่มีลมเฉือนสูงขึ้น ทำให้ศูนย์กลางการไหลเวียนถูกเปิดออก และทำให้ตัวพายุเริ่มมีการเปลี่ยนผ่านไปเป็นพายุนอกเขตร้อน ซึ่งกระบวนการนี้เสร็จสิ้นในเวลา 15:00 UTC ของวันที่ 19 พฤษภาคม ขณะที่ตัวระบบอยู่ทางตะวันออกของตอนใต้ของรัฐเวอร์จิเนีย
ดูเพิ่ม

สถานีย่อยพายุหมุนเขตร้อน
พายุหมุนเขตร้อนใน พ.ศ. 2563
พายุเฮอริเคนแอตแลนติก
ฤดูพายุเฮอริเคนแปซิฟิก พ.ศ. 2563
ฤดูพายุไต้ฝุ่นแปซิฟิก พ.ศ. 2563
ฤดูพายุไซโคลนมหาสมุทรอินเดียเหนือ พ.ศ. 2563
ฤดูพายุไซโคลนมหาสมุทรอินเดียตะวันตก-ใต้: 2562–2563, 2563–2564
ฤดูพายุไซโคลนภูมิภาคออสเตรเลีย: 2562–2563, 2563–2564
ฤดูพายุไซโคลนแปซิฟิกใต้: 2562–2563, 2563–2564
แหล่งข้อมูลอื่น

ศูนย์เฮอริเคนแห่งชาติ (อังกฤษ)
การคาดหมายลมฟ้าอากาศเขตร้อนเขตแอตแลนติกของศูนย์เฮอริเคนแห่งชาติ (อังกฤษ)
แนวทางการวิเคราะห์ความเป็นไปได้ของการก่อกำเนิดพายุหมุนเขตร้อน (อังกฤษ)
| ฤดูพายุเฮอริเคนแอตแลนติก พ> ศ. 2560–2569 |
| --- | --- |
ก่อนหน้า: 2559 · 2560 · 2561 · 2562 · 2563 · 2564 · 2565 · 2566 · 2567 · 2568 · 2569 · ต่อไป: 2570
สมชาย คุณปลื้ม

| สมชาย คุณปลื้ม |
| --- | --- |

เกิด: 30 กันยายน พ.ศ. 2480 จังหวัดชลบุรี ประเทศสยาม
เสียชีวิต: 17 มิถุนายน พ.ศ. 2562 (81 ปี) จังหวัดชลบุรี ประเทศไทย
สัญชาติ:  ไทย
ชื่ออื่น: กำนันเป๊าะ
อาชีพ: นักการเมือง, นักธุรกิจ, มาเฟีย, นักแสดง, ผู้กำกับภาพยนตร์
สถานะทางคดี: พักโทษ
คู่สมรส: สติล คุณปลื้ม
บุตร: 5 คน
สมชาย คุณปลื้ม หรือ กำนันเป๊าะ (30 กันยายน พ.ศ. 2480 – 17 มิถุนายน พ.ศ. 2562) เป็นนักการเมือง นักธุรกิจ ชาวจังหวัดชลบุรี ผู้กว้างขวางในภาคตะวันออก และเคยเป็นอดีตนายกเทศมนตรีเมืองแสนสุขที่มีผลงานมากมายจนทำให้ชลบุรีเป็นเมืองที่มีความสำคัญทางเศรษฐกิจ
ประวัติ

นายสมชาย คุณปลื้ม เป็นบุตรคนที่ 2 แต่เป็นลูกชายคนแรกของนายชาญชัย และนางท้วม คุณปลื้ม เกิดเมื่อวันที่ 30 กันยายน พ.ศ. 2480 บิดาเป็นผู้ใหญ่บ้านในตำบลแสนสุข อำเภอเมือง จังหวัดชลบุรี ส่วนมารดามีอาชีพขายหมูในตลาดหนองมน กระทั่งมีโรงฆ่าสัตว์ขนาดเล็กของตนเอง
เมื่อจบชั้นประถมสี่จากโรงเรียนวัดกลางดอน จึงลาออกจากโรงเรียนเป็นกระเป๋ารถเมล์สายบางแสน - ศรีราชา - ชลบุรี ก่อนจะขึ้นมาเป็นคนขับรถ ต่อมาจึงหันไปทำเรือประมง และได้พบกับชาวฝรั่งเศสผู้หนึ่งซึ่งมีธุรกิจค้าน้ำมันในกัมพูชาขณะมาเที่ยวบางแสน จึงได้สัมปทานจับปลาในน่านน้ำกัมพูชา แต่ทำเพียงไม่กี่ปีก็เลิกเพราะราคาน้ำมันแพง จึงหันไปจับธุรกิจทำบ่อลูกรังจนประสบความสำเร็จ และนำไปสู่ธุรกิจรับเหมาก่อสร้างก่อนจะขยายไปเป็นธุรกิจเหล้า โรงแรม พัฒนาที่ดิน จนสามารถขยายกิจการครอบคลุมเกือบทุกกิจการในท้องที่บางแสนและพัทยา ทั้งยังเป็นผู้สนับสนุนบุตรชายและนักการเมืองในท้องถิ่นภาคตะวันออกหลายคน
ชีวิตครอบครัว

ด้านครอบครัว สมรสกับนางสติล คุณปลื้ม (สกุลเดิม แสนเจริญ) บุตรสาวของนายฝอย-นางทองเพียร แสนเจริญ มีบุตร-ธิดา รวม 5 คน เรียงลำดับดังนี้
สนธยา คุณปลื้ม - อดีตนายกเมืองพัทยา, อดีตสมาชิกสภาผู้แทนราษฎรจังหวัดชลบุรี, อดีตที่ปรึกษานายกรัฐมนตรีฝ่ายการเมือง (ในรัฐบาลพลเอกประยุทธ์ จันทร์โอชา), อดีตรัฐมนตรีว่าการกระทรวงวัฒนธรรม, อดีตรัฐมนตรีช่วยว่าการกระทรวงคมนาคม, อดีตรัฐมนตรีช่วยว่าการกระทรวงอุตสาหกรรม, อดีตรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม, อดีตรัฐมนตรีว่าการกระทรวงการท่องเที่ยวและกีฬา (คนแรก) , อดีตประธานสโมสรฟุตบอลศรีราชา, และอดีตประธานสโมสรฟุตบอลพัทยา ยูไนเต็ด ปัจจุบันดำรงตำแหน่งอุปนายกราชยานยนต์สมาคมแห่งประเทศไทย ในพระบรมราชูปถัมภ์
วิทยา คุณปลื้ม - นายกองค์การบริหารส่วนจังหวัดชลบุรี, ประธานสโมสรฟุตบอลชลบุรี เอฟซี
จิราภรณ์ คุณปลื้ม - รองประธานกรรมการบริหาร “บางแสนโฮสเทลกรุ๊ป”
อิทธิพล คุณปลื้ม - รัฐมนตรีว่าการกระทรวงวัฒนธรรม อดีตสมาชิกสภาผู้แทนราษฎรจังหวัดชลบุรี, และอดีตนายกเมืองพัทยา
ณรงค์ชัย คุณปลื้ม - นายกเทศมนตรีเมืองแสนสุข
เส้นทางสายอิทธิพล

เป็นผู้อยู่เบื้องหลังและให้การสนับสนุนนักการเมืองจากภาคตะวันออกหลายคน ถูกตัดสินจำคุก 5 ปี 4 เดือน และยึดทรัพย์ในคดีทุจริตซื้อที่ดินเขาไม้แก้ว และจำคุก 25 ปี ในคดีจ้างวานฆ่า นายประยูร สิทธิโชติ หรือ กำนันยูร แล้วหลบหนีคดี ต่อมาเมื่อวันที่ 30 มกราคม พ.ศ. 2556 นายสมชาย คุณปลื้มได้ถูกตำรวจจับที่กรุงเทพมหานคร ในวันที่ 30 มกราคม พ.ศ. 2556 เจ้าหน้าที่กองปราบได้จับกุมนายสมชาย คุณปลื้ม บนรถยนต์ส่วนตัวทะเบียน ฎฎ 9579 กทม. ขณะเดินทางบนถนนมอเตอร์เวย์ขาออก บริเวณด่านเก็บเงินลาดกระบัง จากการตรวจสอบพบว่า นายสมชาย คุณปลื้ม เดินทางเข้ามารักษาอาการป่วยที่โรงพยาบาลสมิติเวช ศรีนครินทร์ โดยใช้ชื่อปลอมเป็นนายกิม แซ่ตั้ง
ภายหลังถูกจับกุม นายสมชาย คุณปลื้ม ถูกควบคุมตัวไว้ที่กองปราบปราม และส่งไปขอหมายจำคุกที่ศาลอาญา โดยนายสมชายรับว่าเป็นบุคคลเดียวกับที่ต้องถูกจำคุกในคดีจ้างวานฆ่านายประยูร สิทธิโชติ (กำนันยูร) ซึ่งศาลฎีกาพิพากษาจำคุกเขา 25 ปี ศาลอาญาจึงออกหมายจำคุกโดยนับรวมกับโทษในคดีที่ดินเขาไม้แก้วซึ่งศาลจังหวัดชลบุรีพิพากษาให้จำคุกเขา 5 ปี 4 เดือน เป็นจำคุกทั้งสิ้น 30 ปี 4 เดือน
ผลงานแสดงภาพยนตร์

เหนือนักเลง (2523)
มันมือเสือ (2523)
ผลงานการสร้าง

จากเธอที่เขาพิงกัน (2523)
ทองผาภูมิ (2523)
การเสียชีวิต

สมชาย คุณปลื้ม เสียชีวิต เมื่อวันที่ 17 มิถุนายน 2562 ณ โรงพยาบาลสมิติเวช ชลบุรี เวลา 03.00 น. ด้วยโรคมะเร็ง วันที่ 18 มิถุนายน พ.ศ. 2562 ญาติได้จัดพิธีรดน้ำศพโดยมีผู้ว่าราชการจังหวัดชลบุรีเป็นประธานในพิธีรดน้ำศพ ที่ วัดแจ้งเจริญดอน ชลบุรี ในพิธีสวดพระอภิธรรม มีบุคคลสำคัญเข้าร่วมงาน เช่น จาตุรนต์ ฉายแสง, สมศักดิ์ เทพสุทิน, วิกรม กรมดิษฐ์, มานิตย์ ภาวสุทธิ์ อดีตสมาชิกสภาผู้แทนราษฎรจังหวัดชลบุรี, ภัครธรณ์ เทียนไชย ผู้ว่าราชการจังหวัดชลบุรี, คมสัน เอกชัย อดีตผู้ว่าราชการจังหวัดชลบุรี และ พลตำรวจโทจิตติ รอดบางยาง อดีตผู้บัญชาการตำรวจภูธรภาค 2 หลังจากนั้นมีพิธีฌาปนกิจศพ ในวันที่ 26 มิถุนายน 2562 เวลา 16.00 นาฬิกา
สายไคงัง

ผังเส้นทาง
รถไฟฟ้า
สายไคงัง (ญี่ปุ่น: 海岸線; โรมาจิ: Kaigan-sen) เป็นหนึ่งในสองเส้นทางของรถไฟใต้ดินเทศบาลโคเบะ มีระยะทาง 7.9 กิโลเมตร 10 สถานี เปิดให้บริการวันที่ 7 กรกฎาคม ค.ศ. 2001
รายชื่อสถานี

ซันโนะมิยะ-ฮะนะโดะเคอิเมะ
กิวเกียวริวชิ-ไดมะรุเมะ
มินะโต โมะโตะมะชิ
ฮาร์เบอร์แลนด์
ชูโอ-อิจิบาเมะ
วะดะมิซะกิ
มิซักิ-โคเอ็น
คะรุโมะ
โคะมะงะบะยะชิ
ชิน-นะงะตะ
ล้อขับเคลื่อน

5000 ซีรีส์ (ตั้งแต่ ค.ศ. 2001) มีศูนย์ซ่อมบำรุงที่มิซะกิ-โคเอ็น
สโมสรฟุตบอลเคมบริดจ์ยูไนเต็ด

สโมสรฟุตบอลเคมบริดจ์ยูไนเต็ด เป็นสโมสรฟุตบอลอาชีพในเมืองเคมบริดจ์ ประเทศอังกฤษ พวกเขาแข่งขันในอีเอฟแอลลีกวัน ซึ่งเป็นระดับที่ 3 ของระบบลีกฟุตบอลอังกฤษ
สโมสรก่อตั้งขึ้นในปี 1912 ในชื่อแอบบีย์ยูไนเต็ด และใช้ชื่อเคมบริดจ์ยูไนเต็ดในปี 1951 พวกเขาเล่นในลีกสมัครเล่นท้องถิ่นก่อนจะเข้าร่วม Southern League หลังจากจบรองแชมป์ของ Eastern Counties Football League ในฤดูกาล 1957–58 ภายใต้การคุมทีมของบิล ลีเวอร์ พวกเขาครองตำแหน่งแชมป์ Southern League Premier Division ในฤดูกาล 1968–69 และ 1969–70 ซึ่งช่วยทำให้พวกเขาได้รับเลือกเข้าสู่ฟุตบอลลีกในปี 1970 พวกเขาเลื่อนชั้นสู่ดิวิชัน 4 ในฤดูกาล 1972–73 แต่ตกชั้นทันที ก่อนที่พวกเขาจะกลับมาสู่ดิวิชัน 4 และคว้าแชมป์ดิวิชัน 4 ในฤดูกาล 1976–77 ทำให้พวกเขาเลื่อนชั้นจากดิวิชัน 3 สู่ดิวิชัน 2 ในฤดูกาลถัดมา และอยู่ต่อไปอีก 6 ฤดูกาล ก่อนที่จะตกชั้นติดต่อกัน
ผู้จัดการทีม จอห์น เบ็ค นำเคมบริดจ์เลื่อนชั้นจากดิวิชัน 4 สู่ดิวิชัน 3 ผ่านการเพลย์ออฟในปี 1990 จากนั้นคว้าแชมป์ดิวิชัน 3 ในฤดูกาล 1990–91 โดยสโมสรเข้าถึงรอบเพลย์ออฟของดิวิชัน 2 ในฤดูกาลถัดมา การตกชั้น 2 ครั้งในรอบ 3 ปีทำให้เคมบริดจ์ยูไนเต็ดกลับสู่ดิวิชัน 3 (ซึ่งเปลี่ยนชื่อจากดิวิชัน 4) ก่อนที่จะได้เลื่อนชั้นเมื่อจบการแข่งขันฤดูกาล 1998–99 พวกเขาเข้าสู่คอนเฟอเรนซ์ลีก (เนชันนัลลีก ในปัจจุบัน) ในปี 2005 หลังจากตกชั้น 2 ครั้งใน 4 ฤดูกาล โดยพวกเขาอยู่ถึง 9 ฤดูกาล พวกเขาจบด้วยการเป็นรองแชมป์คอนเฟอเรนซ์ 3 ครั้ง แต่พ่ายแพ้ในรอบเพลย์ออฟรอบชิงชนะเลิศในปี 2008 และ 2009 ก่อนที่ในที่สุดจะได้เลื่อนชั้นหลังจากชนะรอบชิงชนะเลิศเพลย์ออฟปี 2014 หลังจากใช้เวลา 7 ฤดูกาลในอีเอฟแอลลีกทู เคมบริดจ์ยูไนเต็ดก็ได้รับการเลื่อนชั้นสู่อีเอฟแอลลีกวันในฐานะรองแชมป์ในปี 2021 ภายใต้การคุมทีมของมาร์ก บอนเนอร์
แม้ว่าสโมสรจะสวมเสื้อสีเหลืองอำพันและกางเกงสีดำในบ้าน แต่ก็มีการทดลองออกแบบเสื้อหลายแบบ สโมสรมีความสัมพันธ์ใกล้ชิดกับวิทยาลัยประจำภูมิภาคเคมบริดจ์ ซึ่งทำหน้าที่เป็นทีมสำรองโดยพฤตินัยระหว่างปี 2006 ถึง 2014
ศูนย์วัฒนธรรมโจมงนครฮาโกดาเตะ

พิพิธภัณฑ์ในจังหวัดฮกไกโด ประเทศญี่ปุ่น
| --- | --- |
函館市縄文文化交流センター
ศูนย์วัฒนธรรมโจมงนครฮาโกดาเตะ
th
ก่อตั้ง: 1 ตุลาคม พ.ศ. 2554
ที่ตั้ง: 551-1 ย่ายอูซูจิริ นครฮาโกดาเตะ จังหวัดฮกไกโด ประเทศญี่ปุ่น
พิกัดภูมิศาสตร์: 41°55′40″N 140°56′42″E﻿ / ﻿41.927900°N 140.944910°E﻿ / 41.927900; 140.944910
เว็บไซต์: เว็บไซต์ทางการ
ศูนย์วัฒนธรรมโจมงนครฮาโกดาเตะ (ญี่ปุ่น: 函館市縄文文化交流センター; โรมาจิ: Hakodate-shi Jōmon Bunka Kōryū Sentā) เปิดทำการในนครฮาโกดาเตะ จังหวัดฮกไกโด ประเทศญี่ปุ่น ในปี พ.ศ. 2554 มีห้องนิทรรศการ 4 ห้องที่อุทิศให้กับยุคโจมง จัดแสดงเครื่องดินเผาและเครื่องถ้วยหินที่ขุดพบในฮาโกดาเตะจำนวนประมาณ 1,200 ชิ้น รวมไปถึงสมบัติแห่งชาติญี่ปุ่นเพียงชิ้นเดียวในฮกไกโดที่เรียกว่า "โดงูกลวง" (中空土偶) ซึ่งขุดพบจากแหล่งขุดคุ้นโชโบไนโนะ (著保内野遺跡) (ขึ้นทะเบียนเป็นทรัพย์สินทางวัฒนธรรมในปี พ.ศ. 2550) นอกจากนี้พิพิธภัณฑ์ยังมีกิจกรรมเชิงการปฏิบัติ เช่น การทำมางาตามะ และการถัก "อังงิง (編布)" พิพิธภัณฑ์ตั้งอยู่ที่สถานีริมถนนมิจิ โนะ เอกิ โจมง โรมัง มินามิคายาเบะ (道の駅縄文ロマン 南かやべ) จึงทำให้กลายเป็นสถานีริมถนนเพียงแห่งเดียวในประเทศญี่ปุ่นที่มีพิพิธภัณฑ์ที่มีสมบัติแห่งชาติ
คลังภาพ

โดงู (สมบัติแห่งชาติญี่ปุ่น)
ดูเพิ่ม

แหล่งยุคก่อนประวัติศาสตร์โจมงในภาคเหนือของญี่ปุ่น
พิพิธภัณฑ์นครฮาโกดาเตะ
แหล่งข้อมูลอื่น

ศูนย์วัฒนธรรมโจมงนครฮาโกดาเตะ เก็บถาวร 2022-08-15 ที่ เวย์แบ็กแมชชีน
สารสนเทศศาสตร์สังคม

สารสนเทศศาสตร์สังคม (social informatics)  เป็นการศึกษาเครื่องมือการสื่อสารและสารสนเทศในบริบทวัฒนธรรมและสถาบัน
หรือการศึกษาแบบสหวิทยาการของการออกแบบ การใช้ และผลที่ตามมาจากเทคโนโลยีสารสนเทศ ซึ่งคำนึงถึงการปฏิสัมพันธ์ระหว่างเทคโนโลยีเหล่านั้นกับบริบททางสถาบันและทางวัฒนธรม
ด้วยความเป็นสหวิทยาการของมัน สารสนเทศศาสตร์สังคมเป็นส่วนหนึ่งของการวิจัยเชิงเศรษฐกิจสังคม ที่พิเคราะห์วิถีที่สิ่งประดิษฐ์ทางเทคโนโลยีและบริบททางสังคมของมนุษย์นั้นได้ร่วมกันสถาปนาเทคโนโลยีสารสนเทศและการสื่อสารทั้งมวลขึ้นมา
ดูเพิ่ม

สารสนเทศศาสตร์ชุมชน
สังคมศาสตร์อิเล็กทรอนิกส์
สารสนเทศศาสตร์
สังคมสารสนเทศ หมายถึง เนื้อหาของการวิจัยและการศึกษาที่ตรวจสอบด้านสังคมของทางคอมพิวเตอร์รวมถึงบทบาทของเทคโนโลยีสารสนเทศในการเปลี่ยนแปลงทางสังคมและองค์กรที่ใช้เทคโนโลยีสารสนเทศในบริบทสังคมและวิธีการที่องค์กรทางสังคมของข้อมูล เทคโนโลยีมีอิทธิพลต่อสังคม
แหล่งข้อมูลอื่น

Rob Kling Center for Social Informatics, Indiana University, USA
Social Informatics.org เก็บถาวร 2016-04-17 ที่ เวย์แบ็กแมชชีน, University of Ljubljana, Slovenia
Social Informatics Resources, Nesna University College, Norway
Centre for Knowledge Dynamics and Decision Making เก็บถาวร 2010-01-29 ที่ เวย์แบ็กแมชชีน, University of Stellenbosch, South Africa
สโมสรฟุตบอลเกาะสีชัง

สโมสรฟุตบอลเกาะสีชัง เป็นอดีตสโมสรฟุตบอลในประเทศไทยโดยเป็นทีมจากอำเภอเกาะสีชัง จังหวัดชลบุรี 
เคยเข้าร่วมแข่งขันในชลบุรีลีก
| ด ค กชลบุรีลีก (ฤดูกาล 2552) |
| --- | --- |
เกาะจันทร์ · เกาะสีชัง · บ่อทอง · บางละมุง · บ้านบึง · พนัสนิคม · พานทอง  ·  เมืองชล ยูไนเต็ด · ศรีราชา ยูไนเต็ด · สัตหีบ · หนองใหญ่
สโมสรฟุตบอลเกาะจันทร์

สโมสรฟุตบอลเกาะจันทร์ เป็นสโมสรฟุตบอลอาชีพในประเทศไทยโดยเป็นทีมจากอำเภอเกาะจันทร์ จังหวัดชลบุรี 
ปัจจุบันแข่งขันอยู่ใน ชลบุรีลีก
| ด ค กชลบุรีลีก (ฤดูกาล 2552) |
| --- | --- |
เกาะจันทร์ · เกาะสีชัง · บ่อทอง · บางละมุง · บ้านบึง · พนัสนิคม · พานทอง  ·  เมืองชล ยูไนเต็ด · ศรีราชา ยูไนเต็ด · สัตหีบ · หนองใหญ่
สปอตไลท์ (เพลง)

| "SPOTLIGHT" |
| --- | --- |
ภาพปกซิงเกิล
เพลงโดยบุรินทร์ บุญวิสุทธิ์
วางจำหน่าย: 1 กุมภาพันธ์ พ.ศ. 2561
บันทึกเสียง: พ.ศ. 2561
แนวเพลง: อิเล็กโทรโซล
ความยาว: 3:23
ค่ายเพลง: มิวสิคมูฟเรคคอร์ดส (มิวสิกมูฟเอนเตอร์เทนเมนต์)
ผู้ประพันธ์เพลง: บุรินทร์ บุญวิสุทธิ์ ชนกันต์ รัตนอุดม
โปรดิวเซอร์: บุรินทร์ บุญวิสุทธิ์ กันต์ รุจิณรงค์

มิวสิกวิดีโอ
"SPOTLIGHT" ที่ยูทูบ
 
SPOTLIGHT เป็นซิงเกิลในปี พ.ศ. 2561 ของ บุรินทร์ บุญวิสุทธิ์ ซึ่งเป็นการปล่อยเพลงในรอบ 7 ปี ประพันธ์เนื้อร้องโดย บุรินทร์ บุญวิสุทธิ์, ชนกันต์ รัตนอุดม แต่งทำนองโดย Cesar B. de Guzman และเรียบเรียงโดย บุรินทร์ บุญวิสุทธิ์, กันต์ รุจิณรงค์ และกวิน อินทวงษ์ ออกจำหน่ายในวันที่ 1 กุมภาพันธ์ พ.ศ. 2561
โดยมีคอนเซ็ปต์ Less Is More (เลส อิส มอร์) มาจากการทำงานกว่า 17 ปีในวงการ บุรินทร์ เคยใช้เสียงกว่าร้อยเสียงในหนึ่งเพลง พอยิ่งทำก็ยิ่งรู้ ยิ่งต้องปรับปรุง เปลี่ยนแปลง และพัฒนาไปเรื่อยๆ จนคิดได้ว่าสิ่งที่น้อยลง อาจจะมากขึ้นในความรู้สึกก็ได้
ความพิเศษของเพลงนี้คือ บุรินทร์เลือกใช้วิธีการบันทึกเสียงด้วยระบบ Reel-to-Reel ซึ่งเป็นเทคนิคการอัดเสียงสมัยเก่าก่อนที่จะเปลี่ยนเป็นระบบดิจิทัลแบบทุกวันนี้ เพื่อให้เพลง Spotlight มีกลิ่นอาย Old School ตามสไตล์ที่เขาหลงใหลมากที่สุด
ในพาร์ตดนตรี บุรินทร์ได้ร่วมงานกับนักดนตรีและคนทำงานเบื้องหลังระดับโลกหลายคน เช่น นาธาน อีสต์, จูปิเตอร์, อีริก เฟอร์กูสัน และเบอร์นี กรันแมน ซึ่งทุกคนเคยสร้างผลงานร่วมกับศิลปิน เช่น ไมเคิล แจ็คสัน, สตีวี วันเดอร์ และ Daft Punk มาแล้ว
ส่วนของ MV บุรินทร์ได้ทำงานร่วมกับ Frank Knitty - อาร์ตไดเรกเตอร์ / แอนิเมเตอร์ ชาวฮอลแลนด์ ที่เคยได้ผลิตผลงานให้กับแบรนด์แฟชั่นระดับโลกมาแล้ว ซึ่งสำหรับ MV เพลงสปอตไลท์นี้ Frank ได้บินมาประเทศไทยเพื่อกำกับการถ่ายด้วยตัวเอง และยังได้ "แพทริเซีย กู๊ด" มาร่วมแสดง
การตอบรับ > ชาร์ต

| ชาร์ต (พ> ศ. 2561) | อันดับสูงสุด |
| --- | --- |
อีเอฟเอ็ม ชาร์ต 100 ท็อป แอรเพลย์: 51
แคตเรดิโอ ชาร์ตท็อป 30: 5
สหพันธรัฐมลายู

สหพันธรัฐมลายู เป็นสหพันธ์ที่รวมรัฐในอารักขาของสหราชอาณาจักรในคาบสมุทรมลายู ได้แก่ รัฐเซอลาโงร์ รัฐเปรัก รัฐเนอเกอรีเซิมบีลัน และรัฐปะหัง ซึ่งก่อตั้งขึ้นในปี พ.ศ. 2438
สัมผัสรัตติกาล

| สัมผัสรัตติกาล |
| --- | --- |
ประเภท: ละครโทรทัศน์
สร้างโดย: บริษัท CHANGE 2561 จำกัด (สามัญการละคร)
เขียนโดย: บทประพันธ์ : ร่มแก้ว บทโทรทัศน์ : สามัญ
กำกับโดย: ศรัณยู วงษ์กระจ่าง
แสดงนำ: อนุวัฒน์ ชูเชิดรัตนา มชณต สุวรรณมาศ ณัฐ ศักดาทร ธันย์ชนก ฤทธินาคา
ผู้ประพันธ์ดนตรีแก่นเรื่อง: คืนนี้ (In The Night) - Ploychompoo
จำนวนตอน: 18 ตอน
การผลิต
ผู้อำนวยการผลิต: วรฤทธิ์ ไวยเจียรนัย
ผู้อำนวยการสร้าง: สายทิพย์ มนตรีกุล ณ อยุธยา วรฤทธิ์ ไวยเจียรนัย สถาพร พานิชรักษาพงศ์
ความยาวตอน: 75 นาที
ออกอากาศ
เครือข่าย: จีเอ็มเอ็ม 25
ออกอากาศ: 14 มิถุนายน พ.ศ. 2561 – 15 สิงหาคม พ.ศ. 2561
สัมผัสรัตติกาล เป็นละครโทรทัศน์ไทยแนวสืบสวนแฟนตาซี-แอ็คชั่น จากปลายปากกาของ ร่มแก้ว
การสร้างเป็นละครโทรทัศน์

ในปี พ.ศ. 2561 ผลิตโดย บริษัท CHANGE 2561 จำกัด เขียนบทโทรทัศน์โดย สามัญ กำกับการแสดงโดย ศรัณยู วงษ์กระจ่าง นำแสดงโดย อนุวัฒน์ ชูเชิดรัตนา,มชณต สุวรรณมาศ,ณัฐ ศักดาทร,ธันย์ชนก ฤทธินาคา ออกอากาศทุกวันพุธ - พฤหัสบดี เวลา 20.10 - 21.25 น. เริ่มตอนแรกวันที่ 14 มิถุนายน พ.ศ. 2561 - 15 สิงหาคม พ.ศ. 2561 ต่อจากละครเรื่องThe Crime ทีมล่าทรชน
รายชื่อนักแสดง

อนุวัฒน์ ชูเชิดรัตนา รับบท ร.ต.อ.นณณ์ เรืองยุทธ
มชณต สุวรรณมาศ รับบท จันทร์จ้า (จ้า) (ปัจจุบัน) / นาถนารา (นาถ) (อดีต)
ณัฐ ศักดาทร รับบท นายแพทย์ เมฆา อิสระภักดี (หมอเมฆา)
ธันย์ชนก ฤทธินาคา รับบท ริณณา
วิลลี่ แมคอินทอช รับบท ประทิน เดชกำแหง
สันติสุข พรหมศิริ รับบท ทวยเทพ ธรรมการุณ
เพ็ญเพ็ชร เพ็ญกุล รับบท ดร.อิชย์ อัครากูล
อาภาศิริ นิติพน รับบท คุณหญิงทิพย์ธิดา ธรรมการุณ
ภัทรภณ โตอุ่น รับบท หมวดกรัณย์
วรรณปิยะ ออมสินนพกุล รับบท สาวิตรี
ภาลฎา ฐิตะวชิระ รับบท เบญจนุช (โบ)
ภูมิ รังษีธนานนท์ รับบท ภัทรพล
พงษ์นิรันดร์ กันตจินดา รับบท นายไม้
เบญจา สิงขรวัฒน์ รับบท แจง
นิรุตติ์ ศิริจรรยา รับบท ธีระ
เดือนเต็ม สาลิตุล รับบท ยายบุหงา
ปวันรัตน์ นาคสุริยะ รับบท ดร.อุมาริการ์ ปราณีต
พัสสน ศรินทุ รับบท เมืองพุทธ (หลานชายทวยเทพ)
พศิน เรืองวุฒิ รับบท ชาตรี (ลูกน้องธีระ)
ทนงศักดิ์ ศุภการ รับบท ยุทธนา
วีระชัย หัตถโกวิท รับบท อำนาจ
ณัฐนี สิทธิสมาน รับบท ป้าชบา
กมลพร วรกุล รับบทเป็น นริศรา กมลพรกุล ผู้ดำเนินรายการ วิเคราะห์สงครามสนามเลือกตั้ง 61
รชต สิงห์จันทร์ รับบทเป็น ทนายประจำพรรคเทพไท
ธัญชนก ตวงมุกดา รับบทเป็น สมาชิกพรรคประชาธิป
ธงชัย มาเม่น รับบทเป็น  วีระพงษ์
ด.ญ.คาริน่า เคลิน รับบทเป็น จันทร์จ้า (จ้า) (วัยเด็ก)
วรธนพจน์ ตันติวิริยางกูร รับบทเป็น นายทุนใหญ่
ชินธันย์ เธียรกิตติพงษ์ รับบทเป็น ที่ปรึกษาฝ่ายการเมืองพรรคเทพไท
พรชัย พิบูลธนเกียรติ รับบทเป็น ท่านประธาน
บดินทร์ หมู่หมื่นศรี รับบทเป็น หลวงพ่อ
รอระบุ รับบทเป็น ป้าเรือง (แม่นาถนารา (นาถ))
วิฑูรย์ ลิ่วลักษณ์ รับบทเป็น คนคุ้มกันดร.อิชย์ / สายข่าวธีระ
วีรวุฒิ เข้มแข็ง รับบทเป็น มือปืนรับจ้างที่มาจับจันทร์จ้า เพื่อส่งตัวให้กับนายธีระ
จารุวัธน์ ทองโบราณ รับบทเป็น ตำรวจ
จิรศักดิ์ เนินริมหนอง รับบทเป็น มือปืนรับจ้างที่มาจับจันทร์จ้า เพื่อส่งตัวให้กับนายธีระ
ด.ช. รับบทเป็น ร.ต.อ.นณณ์ (วัยเด็ก)
รอระบุ รับบทเป็น พี่แจ๊ส
ชาลี อิ่มมาก รับบทเป็น พระ
ด.ช. รอระบุ รับบทเป็น อ๊อด
รอระบุ รับบทเป็น อาจารย์เขตขันธ์ (เขต)
อัครเดช สหคุณ รับบทเป็น พิธีกรรายการ M&M Mouth&Me
รอระบุ รับบทเป็น หมอกฤษณ์ (รุ่นน้องหมอนายแพทย์ เมฆา)
เปรมฤดี ใจงาม รับบทเป็น พิธีกรรายการ BREAKING NEWS
โอภาส สุทธิเพียร รับบทเป็น วาที ถ้อยการุณ (ทนายความส่วนตัวประทิน)
ณัฐพล มีสมาน รับบทเป็น ตำรวจ
สหภูมิ โตตรึงทรัพย์ รับบทเป็น ผู้ที่มาเปลี่ยนรถตู้ให้กับดร.อิชย์
กฤตภาส จันทนะโพธิ รับบทเป็น อาจารย์หมอ (หมอที่ทำการรักษานายแพทย์ เมฆาโดยมีอาการสาหัสที่ห้อง ICU ในโรงพยาบาล)
นิพนธ์ จิตเกิด (กบ สักปลาคร๊าฟ) รับบทเป็น ลูกน้องท่านประทิน
ทรงพล เกษมสุขสันต์ รับบทเป็น ผู้ดำเนินรายการ พบผู้สมัคร 15 พรรค 15 วัน
แหล่งข้อมูลอื่น

สัมผัสรัตติกาล ที่สยามโซน
เรื่องย่อสัมผัสรัตติกาล : kapook.com
เรื่องย่อสัมผัสรัตติกาล : mgronline.com
สัมผัสรัตติกาล by ร่มแก้ว : goodreads.com
เรื่องย่อละคร สัมผัสรัตติกาล : drama.nangdee.com
ออกไซด์

ออกไซด์ หมายถึง สารประกอบ ที่เกิดจาก ธาตุออกซิเจน รวมกับธาตุอื่นๆ
ออกไซด์ของโลหะส่วนใหญ่เป็น สารประกอบไอออนิก และเป็นเบส เช่น แคลเซียมออกไซด์ ( CaO ) ออกไซด์ของโลหะทรานซิชั่น อาจเรียกว่า สนิม
รวมถึง ออกไซด์ของโลหะบางชนิด เป็นได้ทั้งกรดและเบส เช่น อะลูมิเนียมออกไซด์ ( Al2O3 ) ฯลฯ
เป็นสารประกอบโควาเลนต์ และเกือบทั้งหมดเป็นกรด เช่น คาร์บอนไดออกไซด์ ( CO2 )
สปริงแอร์ไลน์

สำนักงานสายการบินที่โรงแรมโหเมอโย
สปริงแอร์ไลน์ (จีน: 春秋航空股份有限公司; พินอิน: Chūnqiū Hángkōng Gǔfèn Yŏuxiàn Gōngsī) เป็นสายการบินราคาประหยัด มีสำนักงานใหญ่อยู่โรงแรมโหเมอโย (航友宾馆 Hángyǒu Bīnguǎn) ในเขตฉางหนิง นครเซี่ยงไฮ้ ประเทศจีน บริษัทใช้ชื่อภาษาอังกฤษว่า "Spring Airlines" ส่วนภาษาจีนแปลว่า "Spring Autumn Airlines.
สปริงแอร์ไลน์เป็นสายการบินย่อยของหน่วยบริการท่องเที่ยวระหว่างประเทศเซี่ยงไฮ้สปริง มีการรายงานว่าสายการบินนี้ทำกำไรได้สูงถึง 950 ล้านหยวน (143 ล้านดอลลาร์) ในปี ค.ศ. 2016
ฝูงบิน

ข้อมูลล่าสุดเมื่อวันที่ 5 มีนาคม พ.ศ.2562
| 0 | 1 | 2 | 3 | 4 |
| --- | --- | --- | --- | --- |

| เครื่องบิน | ประจำการ | สั่งซื้อ | ที่นั่ง | หมายเหตุ |
| Airbus A320-200 | 80 | 0 | 174 |  |
| Airbus A320-200 | 80 | 0 | 180 |  |
| Airbus A320-200 | 80 | 0 | 186 |  |
| Airbus A320neo | 3 | 42 | รอประกาศ |  |
| Airbus A321neo | — | 15 | รอประกาศ |  |
| ทั้งหมด | 83 | 57 |  |  |
แหล่งข้อมูลอื่น

เว็บไซต์อย่างเป็นทางการ
วิภูริศ ศิริทิพย์

| วิภูริศ ศิริทิพย์ |
| --- | --- |
ชื่อเกิด: วิภูริศ ศิริทิพย์
รู้จักในชื่อ: Sunshine Boy
เกิด: 16 สิงหาคม พ.ศ. 2538 (29 ปี)
ที่เกิด:  กรุงเทพมหานคร ประเทศไทย
แนวเพลง: อินดีโฟล์ก นีโอโซล ออลเทอร์นาทิฟนีโอโซล
อาชีพ: นักร้อง นักแต่งเพลง
เครื่องดนตรี: เสียงร้อง กีตาร์ กลอง
ช่วงปี: 2558 - ปัจจุบัน
ค่ายเพลง: แรตส์เรเคิดส์
วิภูริศ ศิริทิพย์ หรือ ภูมิ หรือที่รู้จักกันในนาม ภูมิ วิภูริศ เกิดเมื่อวันที่ 16 สิงหาคม พ.ศ. 2538 เป็นนักร้อง นักดนตรี นักแต่งเพลงชาวไทย แนวดนตรีอินดีโฟล์ก และนีโอโซล ในสังกัด ค่ายแรตส์เรเคิดส์